Αριθ. C 276/8 Επίσημη Εφημερίδα των Ευρωπαϊκών Κοινοτήτων 15.10.87 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού του συμβουλίου για τη σύναψη συμφωνίας, που τροποποιεί τη συμφωνία μεταξύ 
της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο 
Τομέ και Πρίνσιπε, όσον αφορά την αλιεία στα ανοικτά των ακτών του Σάο Topi και Πρίνσιπε, που 
υπογράφηκε στις Βρυξέλλες την 1η Φεβρουαρίου 1984 
COM(87) 414 τελικό 
(Υποβληθείσα από την Επιτροπή στο Συμβούλιο στις 23 Σεπτεμβρίου 1987) 
(87/C 276/09) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Έχοντας υπόψη: 
τη συν$ήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πράξη προσχώρησης της Ισπανίας και της Πορτογαλίας, 
και ιδίως το άρθρο 155 παράγραφος 2 στοιχείο 6), 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι η Κοινότητα και η κυβέρνηση της Λαϊκής Δημοκρατίας 
του Σάο Τομέ και Πρίνσιπε διεξήγαγαν διαπραγματεύσεις 
σύμφωνα με το άρθρο 8 της συμφωνίας που αφορά την 
αλιεία στα ανοικτά των ακτών του Σάο Τομέ και Πρίνσιπε, 
η οποία εγκρίθηκε με τον κανονισμό (ΕΟΚ) αριθ. 477/84 
του Συμβουλίου ('), για τον καθορισμό των τροποποιήσεων 
ή συμπληρώσεων που πρέπει να γίνουν στη συμφωνία στο 
τέλος της πρώτης τριετούς περιόδου εφαρμογής· 
ότι, μετά το πέρας των διαπραγματεύσεων αυτών, μονο-
γράφηκε, στις 27 Μαΐου 1987, σχέδιο συμφωνίας που αφορά 
την τροποποίηση της προαναφερθείσας συμφωνίας αλιείας* 
ότι, σύμφωνα με το άρθρο 155 παράγραφος 2 στοιχείο 6) 
της πράξης προσχώρησης, το Συμβούλιο καθορίζει τις 
κατάλληλες διαδικασίες προκειμένου να ληφθεί υπόψη το 
σύνολο ή μέρος των συμφερόντων των Καναρίων Νήσων 
όταν εκδίδει αποφάσεις ανάλογα με την περίπτωση, εν όψει 
ιδίως της σύναψης συμφωνιών αλιείας με τρίτες χώρες· ότι 
πρέπει, στη συγκεκριμένη περίπτωση, να καθοριστούν οι εν 
λόγω διαδικασίες" 
ότι είναι προς το συμφέρον της Κοινότητας να συναφθεί η 
εν λόγω συμφωνία, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Εγκρίνεται, εξ ονόματος της Κοινότητας, η συμφωνία που 
τροποποιεί τη συμφωνία μεταξύ της Ευρωπαϊκής Οικονο­μικής Κοινότητας και της κυβέρνησης της Λαϊκής Δημοκρα­
τίας του Σάο Τομέ και Πρίνσιπε όσον αφορά την αλιεία στα 
ανοικτά των ακτών του Σάο Τομέ και Πρίνσιπε, που υπο­
γράφηκε στις Βρυξέλλες την 1η Φεβρουαρίου 1984. 
Το κείμενο της συμφωνίας επισυνάπτεται στον παρόντα 
κανονισμό. 
Άρθρο 2 
Προκειμένου να ληφθούν υπόψη τα συμφέροντα των Κανα­
ρίων Νήσων, η συμφωνία που αναφέρεται στο άρθρο 1 
καθώς και, στο μέτρο που είναι αναγκαίο για την εφαρμογή 
της, οι διατάξεις της κοινής αλιευτικής πολιτικής σχετικά με 
τη διατήρηση και τη διαχείριση των αλιευτικών πόρων 
εφαρμόζονται επίσης στα σκάφη υπό ισπανική σημαία που 
είναι εγγεγραμμένα κατά μόνιμο τρόπο στα μητρώα των 
αρμοδίων τοπικών αρχών (Registros βάσης) στις Κανα­
ρίους Νήσους, υπό τους όρους που καθορίζονται στη 
σημείωση 6 του παραρτήματος Ι του κανονισμού (ΕΟΚ) 
αριθ. 570/86 του Συμβουλίου της 24ης Φεβρουαρίου του 
1986 για τον ορισμό της έννοιας «προϊόντα καταγωγής» και 
τις μεθόδους διοικητικής συνεργασίας που εφαρμόζονται 
κατά τις συναλλαγές μεταξύ του τελωνειακού εδάφους της 
Κοινότητας, της Θέουτα και Μελίλια και των Καναρίων 
Νήσων (2). 
Άρθρο 3 
Ο Πρόεδρος του Συμβουλίου εξουσιοδοτείται να ορίσει τα 
πρόσωπα που είναι αρμόδια να υπογράψουν την συμφωνία 
δεσμεύοντας την Κοινότητα. 
Άρθρο 4 
Ο παρών κανονισμός αρχίζει να ισχύει την τρίτη ημέρα από 
τη δημοσίευση του στην Επίσημη Εφημερίδα των Ευρω­
παϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αριθ. L 54 της 25. 2. 1984, σ. 1. Ο ΕΕ αριθ. L 56 της 1.3. 1986, σ. 1.